|  |
| --- |
| Anskaffelse:  **Thulium laserapparat til endourologi** |
| Tittel:  **BILAG E – ADMINISTRATIVE**  **BESTEMMELSER**  **Saksnr. 2022 659** |

**INNHOLDSFORTEGNELSE**

[1. Generelt 3](#_Toc4483609)

[2. SAMFUNNSANSVAR og etiske retningslinjer 3](#_Toc4483610)

[2.1 Menneskerettigheter 3](#_Toc4483611)

[2.2 Prinsipper og ansattes rettigheter 3](#_Toc4483612)

[2.3 Miljø 4](#_Toc4483613)

[2.4 Helse og sikkerhet 4](#_Toc4483614)

[2.5 Krav til ivaretakelse av ytre miljø 4](#_Toc4483615)

[2.6 Emballasje 4](#_Toc4483616)

[3. OPPFØLGING 4](#_Toc4483617)

[4. BRUDD 5](#_Toc4483618)

[5. Opplæring 5](#_Toc4483619)

[5.1 Leverandørens plikter til opplæring 5](#_Toc4483620)

[5.2 Generelle krav til opplæring 5](#_Toc4483621)

[5.3 Avtalt opplæring 5](#_Toc4483622)

[6. særlige krav til helse, miljø OG SIKKERHET 6](#_Toc4483623)

[6.1 Krav til personlig verne- og sikkerhetsutstyr 6](#_Toc4483624)

[7. BESTILLING 6](#_Toc4483625)

[8. Leveringsadresse 6](#_Toc4483626)

[9. FAKTURERING 6](#_Toc4483627)

[9.1 Krav til merking av faktura 6](#_Toc4483628)

[9.2 Fakturaadresse 6](#_Toc4483629)

[10. Betaling 7](#_Toc4483630)

[11. dokumentasjon 7](#_Toc4483631)

[12. MØTER 7](#_Toc4483632)

# Generelt

Ved utførelsen av Leveranseomfang som definert i Kontrakten gjelder administrative bestemmelser som angitt i dette Bilag E – Administrative bestemmelser.

# SAMFUNNSANSVAR og etiske retningslinjer

Våre leverandører og avtalepartnere skal respektere grunnleggende sosiale og etiske krav i sin egen virksomhet og i leverandørkjeden. Produkter som leveres til Oppdragsgiver skal være fremstilt under forhold som er forenelig med kravene angitt nedenfor. Retningslinjene bygger på sentrale FN- og ILO-konvensjoner og nasjonal arbeidslovgivning på produksjonssted. Kravene angir minimums- og ikke maksimumsstandarder. Der hvor retningslinjene og nasjonale lover eller reguleringer omhandler samme tema, skal den høyeste standarden alltid gjelde. Dersom Leverandør til Oppdragsgiver bruker underleverandører til å fullbyrde denne Avtale, er Leverandør forpliktet til å videreføre og bidra til etterlevelse av kravene angitt nedenfor hos sine underleverandører.

## Menneskerettigheter

Leverandøren skal respektere FNs menneskerettighetskonvensjon.

## Prinsipper og ansattes rettigheter

Nasjonal lovgivning

Leverandøren og dennes underleverandører plikter å etterleve arbeidslovgivningen i produsentlandet, og denne utgjør alltid et minimumsnivå for de ansattes rettigheter. Dette betyr at lover og reguleringer knyttet til: 1) lønns- og arbeidstidsbestemmelser; 2) helse, miljø og sikkerhet; 3) regulære ansettelser; 4) brutal behandling; og 5) lovfestede forsikringer og sosiale ordninger skal etterleves. Der hvor retningslinjene og nasjonale lover eller reguleringer omhandler samme tema, skal den høyeste standarden alltid gjelde.

Forbud mot barnearbeid (FNs barnekonvensjon art. 32, ILO konvensjon nr. 138 og 182)

Barnearbeid, i henhold til konvensjon angitt over, er forbudt. Barn har bl.a. rett til å bli beskyttet mot økonomisk utnytting i arbeid, og mot å utføre arbeid som kan svekke utdannings- og utviklingsmuligheter. Dersom det foregår slikt barnearbeid, skal det arbeides for snarlig utfasing. Det skal samtidig legges til rette for at barna gis mulighet til livsopphold og utdanning inntil barnet ikke lenger er i skolepliktig alder.

Tvangsarbeid/slavearbeid (ILO konvensjon nr. 29 og 105)

Det skal ikke foregå noen form for tvangsarbeid, slavearbeid eller ufrivillig arbeid. Arbeiderne må ikke levere depositum eller identitetspapirer til arbeidsgiver, og skal være fri til å avslutte arbeidsforholdet etter rimelig oppsigelsestid.

Diskriminering (ILO konvensjon nr. 100 og 111)

Det skal ikke foregå noen diskriminering i arbeidslivet basert på etnisk tilhørighet, religion, alder, uførhet, kjønn, ekteskapsstatus, seksuell orientering, fagforeningsmedlemskap eller politisk tilhørighet.

Fagorganiseringsfrihet og retten til kollektive forhandlinger (ILO konvensjon nr. 87 og 98)

Arbeiderne skal uten unntak ha rett til å slutte seg til eller etablere fagforeninger etter eget valg, og til å forhandle kollektivt. Dersom disse rettigheter er begrenset eller under utvikling, skal leverandøren medvirke til at de ansatte får møte ledelsen for å diskutere lønns- og arbeidsvilkår uten at dette får negative konsekvenser for arbeiderne.

Lønn og arbeidstid

Den nasjonale minstelønnen er laveste aksepterte nivå, og skal alltid være tilstrekkelig til å dekke grunnleggende behov. Lønnen skal betales direkte til den ansatte, fullt ut og til rett tid. Arbeidstiden per uke skal ikke overstige den lovlige grensen, og overtid skal betales i henhold til loven.

## Miljø

Nasjonal- og internasjonal miljølovgivning og –reguleringer skal overholdes. Relevante utslippstillatelser skal være innhentet der hvor det er nødvendig. Skadelige kjemikalier og andre stoffer skal forvaltes på en forsvarlig måte.

Oppdragsgiver vil under ellers like forhold foretrekke utstyr og leveranser som begunstiger arbeidsforhold for ansatte og som positiv påvirker miljøforhold som for eksempel mindre utslipp og mindre energiforbruk, leverandører anmodes om å fremlegge eventuell relevant dokumentasjon.

Leverandøren har ansvar for retur/destruksjon av utstyret etter endt levetid.

## Helse og sikkerhet

Arbeidsmiljøet skal være i henhold til produsentlandets lovgivning og internasjonale retningslinjer.

## Krav til ivaretakelse av ytre miljø

Leverandør skal, i hele avtaleperioden, ha rutiner som sikrer at produktene levert i henhold til Avtalen, ikke inneholder forbudte stoffer eller mer enn maksimalt tillatte konsentrasjoner av farlige kjemikalier som er strengt regulert i Norge.

## Emballasje

Leverandør som benytter emballasje, skal senest ved avtaleinngåelse fremlegge dokumentasjon på deltakelse i returordning, eller oppfyllelse av forpliktelsen gjennom forvaltning av egen returordning, med ordning for sluttbehandling hvor emballasjen blir tatt hånd om på en miljømessig forsvarlig måte, Grønt Punkt Norge AS eller tilsvarende.

# OPPFØLGING

Leverandør skal påse at ansattes rettigheter i punkt 2 etterleves i egen virksomhet og hos den eller de underleverandører som medvirker til oppfyllelse av denne avtale. På oppfordring fra Oppdragsgiver skal dette dokumenteres ved:

* Egenrapportering og / eller
* Oppfølgingssamtaler og /eller
* En uavhengig parts kontroll av arbeidsforholdene[[1]](#footnote-1) og / eller
* 3.partssertifisering som SA8000 eller tilsvarende

# BRUDD

Brudd på punkt 2 og 3 innebærer avtalebrudd i henhold til de generelle avtalevilkår punkt 10. Ved avtalebrudd plikter leverandøren å rette opp de påpekte manglene innen en tidsfrist som Oppdragsgiver bestemmer, så lenge denne ikke er usaklig kort. Rettelsene skal dokumenteres skriftlig og på den måten Oppdragsgiver bestemmer. Manglende utbedring er å anse som et vesentlig avtalebrudd og Oppdragsgiver vil kunne heve avtalen.

# Opplæring

## Leverandørens plikter til opplæring

Leverandør er forpliktet til å foreta opplæring i henhold til hva Oppdragsgiver har etterspurt i anbudskonkurransen. Leverandøren plikter å yte sakkyndig bistand, gi undervisning, samt sørge for at det blir tilrettelagt for opplæring iht. oppdragsgivers krav og spesifikasjoner, slik at oppdragsgiver får overført tilstrekkelig kunnskap til at utstyret kan bli betjent og vedlikeholdt på en sikker og effektiv måte og i overensstemmelse med regler og forskrifter.

## Generelle krav til opplæring

Opplæringen skal omfatte teoretisk gjennomgåelse med demonstrasjon av teknisk beskrivelse (forenklet) og funksjoner, betjeningsanvisning, opplæring i brukertilpasset programmering, samt den del av den forebyggende periodiske vedlikeholdsanvisningen som omfatter daglig ettersyn, kontroll, renhold og lettere vedlikehold. Leverandøren skal gi sykehusets kliniske personell en grundig førstegangs opplæring i samband med utstyrsleveringen (etter mottaks- og ferdigkontroll). Skriftlig opplæringsmateriale på norsk skal tilbys.

## Avtalt opplæring

Det skilles mellom brukeropplæring, superbrukeropplæring og teknisk brukeropplæring. Det vil fremgå av kravspesifikasjonen hvilken opplæring som kreves.

### Brukeropplæring

Opplæring av brukere vil i hovedsak bestå av to deler, hovedopplæring i forbindelse med igangkjøring/installasjon/ibruktaking samt en oppfølging etter at leveransen er tatt i bruk. Leverandøren skal utarbeide en plan for opplæring som skal godkjennes av oppdragsgiver og som er i tråd med utarbeidet FDV-dokumentasjon.

Leverandør skal legge til rette for følgende opplæring:

Brukeropplæring

I henhold til kravspesifikasjon.

### Superbrukeropplæring

Opplæring av superbrukere skal være tilsvarende brukeropplæring i tillegg til at superbrukere skal få bredere opplæring slik at de blir i stand til å utføre enkelt vedlikeholdsarbeid på utstyret.

Leverandør skal gjennomføre følgende opplæring

Superbrukere

I henhold til kravspesifikasjon.

### Teknisk brukeropplæring

Opplæring/kurs for teknisk personell avholdes av produsent. Opplæringen skal være tilsvarende den opplæring som gis til leverandørens eget service personalet. Samtlige utgifter skal være dekket (inkludert kursavgift reise- og oppholdskostnader i henhold til Statens satser).

Leverandør skal gjennomføre følgende opplæring:

Teknisk opplæring

I henhold til kravspesifikasjon.

# særlige krav til helse, miljø OG SIKKERHET

Leverandør skal oppfylle alle lovpålagte krav til helse, miljø og sikkerhet (HMS), samt Oppdragsgivers særlige HMS krav. Leverandør plikter å informere personell omfattet av Avtalen om Oppdragsgivers til en hver tid gjeldende HMS krav og retningslinjer, og sikre at disse etterleves. Oppdragsgivers særlige HMS krav som gjelder ved oppfyllelse av Avtalen vil fremgå av Bilag A – Oppdragsgivers kravspesifikasjon.

Ved leveranser av kjemiske stoffer skal forskriftsmessige HMS-datablad leveres sammen med Leveransen.

## Krav til personlig verne- og sikkerhetsutstyr

Leverandør er ansvarlig for at eget personell til enhver tid innehar og bruker påkrevet personlig verne- og sikkerhetsutstyr, samt utstyr som forebygger utilsiktede utslipp til luft, jord og vann. Spesielle krav knyttet til personlig verne- og sikkerhetsutstyr, samt miljøsikringsutstyr vil fremgå av Bilag A – Oppdragsgivers kravspesifikasjon.

# BESTILLING

Bestilling foretas av avdelingssjef MTA.

# Leveringsadresse

Sykehuset Østfold Kalnes.

# FAKTURERING

Fakturering skal skje i henhold til Avtalens Generelle vilkår pkt. 4, samt i tråd med krav til merking angitt i dette Bilag E.

## Krav til merking av faktura

Faktura skal tydelig merkes med avtalenummer og andre avtalte referanser og skal klart angi hva beløpet gjelder. Oppdragsgiver har rett til å returnere fakturaer som ikke tilfredsstiller krav til merking.

Faktura merkes med ansvarsnummer xxxxx og prosjektnummer xxxxxx.

## Fakturaadresse

Faktura skal sendes til:

Sykehuset Østfold Regnskapsavdelingen

Postboks 300

1714 Grålum

# Betaling

Dersom ikke annet er avtalt skal betaling skje i henhold til følgene betalingsplan:

* 2/3 når slutt- og mottakskontroll er godkjent
* 1/3 når overtagelsesprotokollen er signert av begge parter (sluttfaktura)

Leverandør skal innen 60 dager etter at overtakelsesprotokollen er signert, sende sluttfaktura. Sluttfakturaen skal dekke alle Leverandørs krav i henhold til avtalen. Krav som ikke er tatt med i sluttfakturaen kan ikke senere gjøres gjeldende. Faktura skal merkes med ”Sluttfaktura”.

# dokumentasjon

Mangelfull eller manglende dokumentasjon utgjør et avtalebrudd.

All nødvendig dokumentasjon om programvare for bruk, vedlikehold og avhending av avtalegjenstanden utgjør en integrert del av Leveransen. Dette inkluderer sertifikater, beskrivelser, tegninger, instrukser m.v. Dokumentasjonen skal være skrevet på norsk med mindre annet er avtalt.

Oppdragsgiver har bare rett til å bruke den overleverte dokumentasjon i forbindelse med bruk, vedlikehold og reparasjoner av det leverte materiell, og har i den anledning rett til for egen regning å kopiere dokumentasjonen.

# MØTER

Leverandør skal stille med de nødvendige ressurser og kalle inn Oppdragsgiver til jevnlige oppfølgingsmøter. Ved oppstart må Leverandør beregne en del møtevirksomhet for implementering av avtalen. En oversikt over samarbeidsmøter og aktuelle ressurser avtales konkret med Oppdragsgiver ved avtaleinngåelse. Forslag til slike samarbeidsmøter fylles inn i Bilag D– Varighet og fremdrift.

Partene er ansvarlig for egne kostnader i forbindelse med møter.

1. Oppdragsgiver, eller den Oppdragsgiver bemyndiger, forbeholder seg retten til å gjennomføre annonserte, semi-annonserte eller uannonserte kontroller hos en eller flere aktører i leverandørkjeden i kontraktsperioden. I tilfelle kontroll plikter leverandør å oppgi navn og kontaktopplysninger på underleverandør(er). Kontaktopplysninger behandles konfidensielt. [↑](#footnote-ref-1)